153.   ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. ΥΑΣ/οικ./6992 της 18/29 Σεπτ.  1981 (ΦΕΚ Β΄ 600) Περί προσλήψεως πολιτικών μηχανικών ως ελεγκτών, αντικειμένου καθορισμού αρμοδιοτήτων αυτών. Έχοντας υπόψη: 1.Την από 26.3.1981 Πράξη Νομοθετικού Περιεχομένου «περί αποκαταστάσεως ζημιών εκ των σεισμών 1981» (ΦΕΚ Α75/27.3.81). 2.Το Νόμ. 867/1979 «περί κυρώσεως τροποποιήσεως και συμπληρώσεως της από 28.7.1978 Πράξεως Νομοθετικού περιεχομένου του προέδρου της Δημοκρατίας «περί αποκαταστάσεως ζημιών εκ των σεισμών 1978 εις  περιοχήν Βορείου Ελλάδος κλπ. Και ρυθμίσεως ετέρων συναφών θεμάτων». 3.Την αρ. ΥΑΣ. 116/014/9.4.1981 απόφαση Υπ. Δημ. Έργων «περί οργανώσεως της Υπηρεσίας Αποκαταστάσεως Σεισμοπλήκτων». 4.α)Την ανάγκη ορθής αντιμετώπισης στατικών και αντισεισμικών προβλημάτων της χώρας,  β)Τις ανάγκες της Υπηρεσίας Αποκαταστάσεως Σεισμοπλήκτων σε εξειδικευμένο επιστημονικό προσωπικό για τον έλεγχο των υποβαλλομένων στατικών και αντισεισμικών μελετών, επισκευής ενισχύσεως και ανακατασκευής των εκ σεισμών πληγέντων κτιρίων και τεχνικών έργων, καθώς και τη σύνταξη μελετών δημοσίου και νομικών προσώπων δημοσίου δικαίου (Ν.Π.Δ.Δ.) και άλλων συναφών προς το ανωτέρω αντικείμενο εργασιών, αποφασίζουμε: Ελεγκτές Πολιτικοί Μηχανικοί Άρθρ.1.-α).Για την κάλυψη των αναγκών της Υπηρεσίας Αποκαταστάσεως Σεισμοπλήκτων δύναται να προσλαμβάνονται από τον Υπ. Δημ. Έργων Πολιτικοί Μηχανικοί με συγκεκριμένα ουσιαστικά προσόντα σε στατικές και αντισεισμικές μελέτες των τεχνικών έργων, καλούμενοι εφεξής Ελεγκτές Πολιτικοί Μηχανικοί. Β)Οι εν λόγω ελεγκτές Πολιτικοί Μηχανικοί είναι στη διάθεση του προϊσταμένου της Υ.Α.Σ. και διατίθενται ανάλογα με τις ανάγκες της Υπηρεσίας. Σελ. 90,354(β) Τεύχος 1-22-Σελ. 30 23.A.α.152-153 Υπουργείο Δημοσίων ΄Εργων Επιλογή Πολιτικών Μηχανικών ως ελεγκτών Άρθρ.2.-α).Η επιλογή των ελεγκτών θα γίνεται από τη Δ/νση της Υ.Α.Σ. κατόπιν υποβολής σχετικών αιτήσεων διπλωματούχων Πολιτικών Μηχανικών Εγγεγραμμένων στο Τ.Ε.Ε. και θα είναι θετικά στοιχεία κρίσεως τα εξής: 1.Τουλάχιστον δεκαετής πείρα ασκήσεως του επαγγέλματος (πιστοποιητικόν ΤΕΕ) σε μελέτες και κατασκευές συναφείς προς το ανωτέρω αντικείμενον έργον πολιτικού-μηχανικού. 2.Μετεκπαίδευση στην ημεδαπή ή αλλοδαπή σε θέματα στατικών και αντισεισμικών κατασκευών. 3.Μελέτες ή επιβλέψεις την τελευταία οκταετία οικοδομικών έργων πραγματικού προϋπολογισμού 100.000.000 δρχ. εκάστου όχι μικροτέρου των 2.000.000 δρχ. τούτου αποδεικνυομένου δια σχετικής βεβαιώσεως των αρμοδίων καθ’ όλην φορέων. 4.Κάθε άλλο ουσιαστικό στοιχείο σχετικό με στατικά και αντισεισμικά προβλήματα όπως συγγραφές, έρευνα, προϋπηρεσία κλπ. Β)Η Δ/νση της Υ.Α.Σ. αξιολογεί τα ανωτέρω στοιχεία και κατατάσσει τους ανωτέρω κατά σειράν στο υπ’ αυτής συντασσόμενο πρακτικό. Πρόσληψη ελεγκτών Πολιτικών Μηχανικών Άρθρ.3.-Η πρόσληψη των ανωτέρω πολιτικών Μηχανικών ως ελεγκτών γίνεται από τη Δ/νση της Υ.Α.Σ. και εγκρίνεται από τον Υπουργό Δημοσίων Έργων, από τους επιλεγέντες βάσει του άρθρ. 2 του παρόντος και κατά την απόλυτη κρίση αυτού της στο άρθρ. 2 διαδικασίας επιλογής εξαιρούνται οι πολιτικοί Μηχανικοί καθηγητές των ημεδαπών Πολυτεχνείων ή Πολυτεχνικών Σχολών των οποίων η πρόσληψη γίνεται απ’ ευθείας από τον Υπουργό Δημ. Έργων. Αντικείμενο Ελεγκτών Μηχανικών Άρθρ.4.-Αντικείμενο των ελεγκτών μηχανικών είναι: α)Ο έλεγχος των υποβαλλομένων στατικών και αντισεισμικών μελετών επισκευής, ενισχύσεως και ανακατασκευής κτιριακών ή άλλων έργων βάσει των ισχυόντων κανονισμών και διατάξεων, που τους διαβιβάζονται υποχρεωτικά από τους Τομεάρχες, και τις οποίες και μόνον υπογράφουν. Β)Οι ελεγκτές αποφαίνονται για την ορθή τεχνική σύλληψη και λύση των στατικών και αντισεισμικών προβλημάτων και της ορθής υλοποιήσεώς τους, σε συνδυασμό με την οικονομία, έχοντας ακεραία την ευθύνη για την προτεινομένη ανωτέρω λύση. Γ)Η διεύθυνση της ΥΑΣ μπορεί να χρησιμοποιήσει ελεγκτές μηχανικούς για την κατάρτιση μελετών οικοδομικών ή άλλων έργων του Δημοσίου ή Ν.Π.Δ.Δ., τη συγκέντρωση, ανάλυση και αξιολόγηση στοιχείων σχετικών με τα προβλήματα που παρουσιάζονται από τους σεισμούς, καθώς και διατύπωση προτάσεων για την εν γένει αντισεισμική θωράκιση της χώρας. Δ)Συμμετέχουν σε επιτροπές εκτιμήσεως ζημιών ασυμφόρων επισκευών κλπ., οι οποίες συγκροτούνται από την Υπηρ. Αποκατ. Σεισμοπλήκτων. Υπηρεσιακή σχέση Άρθρ.5.-α)Οι τομεάρχες στους τομείς των οποίων διατίθενται από τον προϊστάμενο της ΥΑΣ οι ελεγκτές Μηχανικοί βάσει του άρθρ. 1 παρ. β και σε συνεργασία και συμφωνία με αυτούς, προσδιορίζουν τη διαμόρφωση, του οικονομικού, στατικού ή αντισεισμικού αντικειμένου της επισκευής, ενισχύσεως, ανακατασκευής ή συντάξεως στατικών και αντισεισμικών μελετών κτιριακών ή άλλων έργων βάσει των προτάσεων των ελεγκτών μηχανικών. Β)Τυχόν διαφορετικές απόψεις του Τομεάρχου προς τις προτάσεις του ελεγκτή Μηχανικού, διατυπούμενες εγγράφως στον Προϊστάμενο της ΥΑΣ εξετάζονται από επιτροπή που συγκροτείται απ’ αυτόν και αποτελείται από τους: 1.Προϊστάμενο της Δ/νσεως Προγραμματισμού της Υ.Α.Σ. 2.Προϊστάμενο της Δ/νσεως Αποκαταστάσεως Ζημιών και 3.Από τους ελεγκτές Μηχανικούς και κατά προτίμηση από τους έχοντες ιδιότητα Καθηγητού Πολυτεχνείου ή Πολυτεχνικής Σχολής εφ’ όσον υπάρχουν. Χρέη προέδρου εκτελεί ο αρχαιότερος προϊστάμενος Γραμματέας της Επιτροπής ορίζεται Διοικητικός Υπάλληλος του κλάδου Α.Τ. Η Γνωμοδότηση της επιτροπής λαμβανομένη κατά πλειοψηφία και σε περίπτωση ισοψηφίας υπερεχούσης της ψήφου του Προέδρου, είναι υποχρεωτική για την Υ.Α.Σ. Μεταβατική διάταξη Άρθρ.6.-Των διατάξεων των άρθρ. 2 και 3 του παρόντος, εξαιρούνται οι μέχρι σήμερα προσληφθέντες ως ελεγκτές Μηχανικοί και μέχρι λήξεως της συμβάσεώς τους. (Μετά τη σελ. 90,354(α) Σελ. 90,355 Τεύχος 771-Σελ. 11 Υπουργείο Δημοσίων ΄Εργων 23.A.α.153 23.A.α.153 Υπουργείο Δημοσίων ΄Εργων

[Source: greek_legal_code_raptarchis | Tokens: 5247]